C 154/4
HR
Službeni list Europske unije
8.4.2022.
Napomene s objašnjenjem kombinirane nomenklature Europske unije (2022/C 154/04)
U skladu s člankom 9. stavkom 1. točkom (a) Uredbe Vijeća (EEZ) br.
2658/87 (1) Napomene s objašnjenjem kombinirane nomenklature Europske unije (2) mijenjaju se kako slijedi:
na stranici 402.:
sljedeći tekst umeće se u objašnjenja za tarifni broj 9403 iza riječi: „Ovaj tarifni broj ne uključuje ‚panoe s informacijama’ kao što su ‚ulični panoi’ i ‚roll-up plakati’.”.
„Panoi s informacijama osmišljeni su tako da ih se lako postavlja, skida (sklapa/savija) i prenosi/premješta gdje god su potrebni.
Namijenjeni su za uporabu na otvorenom ili u zatvorenim prostorima ili oboje.
Njihova je namjena uglavnom informiranje i/ili oglašavanje.
Stoga u skladu s objašnjenjima HS-a uz poglavlje 94, Općenito, drugi stavak, točka (A) nemaju svojstva namještaja za opremanje privatnih stambenih objekata, hotela, kazališta, ureda, škola... ili brodova, prikolica za kampiranje itd.”
na stranici 404.:
tablica u objašnjenjima za tarifni broj 9403 iza izraza „Primjeri ‚panoa s informacijama’ koje treba razvrstati, prema materijalu od kojeg su izrađeni, u tarifni broj koji uključuje različite proizvode od tog materijala” briše se i zamjenjuje sljedećom tablicom:
„
Postolje od tvrde plastične mase, vrh aluminijskog okvira s plastičnim plakatom u sredini, prekrivenim s obje strane prozirnim folijama od PVC-a.
Postolje te okvir od aluminija s gumenim hvataljkama i prozirnim folijama od PVC-a koje prekrivaju list papira.
Tarifni broj 7616 (bitnu značajku daje okvir od aluminija).
Tarifni broj 7616 (bitnu značajku daje okvir od aluminija).
(1) Uredba Vijeća (EEZ) br.
2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
(2) SL C 119, 29.3.2019., str.
1.